Diari Oficial de la Generalitat Valenciana


Sumari del DOGV 5206, del 24-02-2006 (2006/2202)

RESOLUCIÓ de 22 de febrer de 2006, de la Direcció General de l'entitat pública Radiotelevisión Valenciana (RTVV), per la qual convoca el procés de selecció per a la contractació laboral en pràctiques dels llocs de treball següents de Radiotelevisió Valenciana, Televisió Autonòmica Valenciana, SA i Ràdio Autonomia Valenciana, SA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5206

Data del DOGV
:   24-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/2202


Data del document
:   22-02-2006

Organisme emissor
:   Radiotelevisió Valenciana (RTVV)

Tipus de document
:   Resolució

Descriptors 

:   * treball temporal
    * professió de la informàtica
    * professió de la comunicació
    * lingüística
    * professió de la informació
    * concurs administratiu

RESOLUCIÓ de 22 de febrer de 2006, de la Direcció General de l'entitat pública Radiotelevisión Valenciana (RTVV), per la qual convoca el procés de selecció per a la contractació laboral en pràctiques dels llocs de treball següents de Radiotelevisió Valenciana, Televisió Autonòmica Valenciana, SA i Ràdio Autonomia Valenciana, SA. [2006/2202]  
El director general, d'acord amb el Consell d'Administració de RTVV, convoca el procés de selecció per a la contractació laboral en pràctiques dels llocs de treball següents de Radiotelevisió Valenciana, Televisió Autonòmica Valenciana, SA i Ràdio Autonomia Valenciana, SA.  
RADIOTELEVISIÓ VALENCIANA  
Codi categoria Denominació Llocs per   
 cobrir   
RTV038 Documentalista 3  
RTV028 Assessor/a lingüista 1  
RTV318 Especialista en Teletext 2  
RTV058 Operador de sistemes 1  
RTV035 Programador 1  
TELEVISIÓ AUTONÒMICA VALENCIANA, SA  
Codi categoria Denominació Llocs per   
 cobrir  
TVV026 Periodista-redactor/a 8  
TVV046 Grafista 5  
TVV043 Operador/a d'il·luminació 4  
TVV044 Operador/a càmera 7  
TVV042 Operador/a so 6   
TVV039 Operador/a d'equips 20  
TVV040 Tècnic/a electrònic/a 4  
RÀDIO AUTONOMIA VALENCIANA, SA  
Codi categoria Denominació Llocs per   
 cobrir  
RAV026 Periodista-redactor/a 6  
RAV047 Tècnic/a radiodifusió 3  
Els requisits específics dels llocs de treball que hauran de complir els aspirats per a poder participar en el procés de selecció s'indiquen en l'annex I d'esta convocatòria.  
BASES DE LA CONVOCATÒRIA  
1. Requisits generals dels/les aspirants:  
Podran presentar-se al procés de contractació en pràctiques, en les diverses categories, qualsevol persona que complisca els requisits següents:  
a) Estar en possessió del títol professional que habilita: Diplomat universitari, enginyer tècnic, arquitecte tècnic, llicenciat universitari, enginyer, arquitecte, tècnic o tècnic superior de la formació professional específica, a més dels títols oficialment reconeguts com a equivalents que habiliten per a l'exercici professional.  
b) Haver finalitzat els estudis dins dels quatre anys immediatament anteriors a la formalització del contracte, prevista per a la primera quinzena de maig del 2006. En el cas de treballadors minusvàlids, el termini és de sis anys.  
En el cas de persones que hagen realitzat els seus estudis a l'estranger, el càlcul s'efectuarà des de la data del reconeixement o homologació del títol a Espanya, quan el requisit siga exigible per a l'exercici professional.  
c) No haver sigut contractat en pràctiques per la mateixa titulació, en la mateixa empresa o en una altra, per un període superior a un any.  
d) Tindre en l'expedient acadèmic del títol que habilita una nota mínima de 6.  
2. Sol·licituds:  
Els qui desitgen participar en el procés selectiu hauran d'omplir la sol·licitud que hi ha en l'annex II, dirigida al director general de Radiotelevisió Valenciana, i que se'ls facilitarà als centres enumerats en l'annex V o obtinguda de la pàgina web www.rtvv.es, en les dates i l'horari que estableix l'article 3.2 d'estes bases.  
3. Presentació de sol·licituds:  
3.1. Les sol·licituds, les presentaran els/les interessats/des al Centre de Selecció i Formació de RTVV a Burjassot.  
3.2. El termini de presentació començarà el dilluns, vint-i-set de febrer, i conclourà el dimecres, quinze de març del 2006. L'horari de presentació serà de 9.30 a 14.30 hores, de dilluns a divendres.  
3.3. Amb la sol·licitud s'haurà de presentar obligatòriament la documentació següent:  
3.3.1. Fotocòpia del DNI o de la targeta d'identificació de qualsevol estat membre de la Unió Europea.  
3.3.2. Certificat de l'expedient acadèmic.  
3.3.3. Fotocòpia del certificat de la Junta Qualificadora del nivell de valencià exigit per a cada categoria o superior a l'exigit com a requisit.  
3.4. La sol·licitud es considerarà declaració jurada per la qual el/la signant sol·licita ser admés/a en el procés de selecció per a la contractació en pràctiques, declara que són certes les dades que hi consigna, compleix les condicions generals i específiques exigides en la convocatòria i es compromet a acreditar-ho documentalment d'acord amb el que s'estableix en l'annex III.  
3.5. Per a cada categoria per la qual s'opte, caldrà presentar una sol·licitud independent amb la documentació corresponent.  
3.6. La comissió de selecció establirà, per a les persones discapacitades que així ho sol·liciten, les adaptacions necessàries per a la realització de les proves. Per a la qual cosa caldrà que els interessats o interessades formulen la petició corresponent en l'imprés-sol·licitud per a poder participar en les proves.  
4. Comissió de selecció:  
4.1. Es constituirà una comissió per una o diverses categories per a l'avaluació del procés de selecció.  
4.2. Cadascuna de les comissions estarà formada pels membres següents:  
El president o presidenta de la comissió serà el president del Consell d'Administració de RTVV o un membre del Consell proposat/da per ell.  
Vocals:  
Un membre del Consell d'Administració proposat/da pel president.  
Dos membres designats pel director general de RTVV.  
Dos membres designats per la representació legal dels/les treballadors/es en proporció a la seua representativitat en el Comité d'Empresa.  
Es nomenarà un/a suplent per a cadascun dels membres titulars amb el mateix procediment.  
El president/a del Consell d'Administració designarà un membre de la comissió de selecció, el qual realitzarà les funcions de secretari/a.  
4.3. Les comissions podran designar fins a un màxim de dos assessors/es especialistes, a proposta del/de la president/a de la comissió. Estos assessors disposaran de veu però no de vot.  
4.4. Els membres de les comissions, així com els/les col·laboradors/es-ajudants i assessors/es especialistes, estaran subjectes als motius generals d'abstenció i recusació.  
4.5. La composició de les comissions de selecció la farà pública, amb una antelació mínima de set dies naturals, al començament de la segona fase de selecció, el director general de Radiotelevisió Valenciana a la seua seu, al Centre de Selecció i Formació de Radiotelevisió Valenciana, Polígon d'Accés a Ademús s/n, 46163 Burjassot, a més de la pàgina web www.rtvv.es.  
4.6. Les comissions de selecció es constituiran i actuaran amb els seus titulars o els suplents respectius. Cadascun d'ells haurà d'acceptar prèviament la designació per a l'exercici de les funcions que li són pròpies.  
Les comissions de selecció no podran constituir-se sense l'assistència com a mínim de tres membres.  
Si no assistira a les comissions un membre titular, en podrà ocupar el lloc el membre suplent.  
4.7. Les comissions tindran la seu, a l'efecte d'anuncis, comunicacions i notificacions, al Centre de Selecció i Formació de RTVV a Burjassot, Polígon d'Accés a Ademús, s/n.  
4.8. En qualsevol moment, les comissions, els/les ajudants, col·laboradors/es i els/les assessors/es especialistes podran requerir els/les aspirants perquè acrediten la seua personalitat.  
4.9. Per als acords en els quals les comissions hagen de manifestar la seua opinió per mitjà de votació, els/les presidents/es, per als casos d'empat, disposaran d'un vot de qualitat.  
5. De l'admissió dels/les aspirants:  
5.1. Una vegada finalitzat el termini de presentació de sol·licituds, el director general de RTVV ordenarà la publicació, durant un termini de 7 dies naturals, als taulers d'anuncis dels centres de treball assenyalats en l'annex V i a la pàgina web de RTVV www.rtvv.es, de la relació d'aspirants presentats/des per categoria. En esta llista constarà el nom i cognom dels/les aspirants, a més de la categoria a la qual opten. Contra esta, els/les interessats/des podran presentar una reclamació per escrit dirigida a la comissió corresponent en un termini de 7 dies naturals comptadors a partir de la publicació.  
Els errors de fet podran esmenar-se en qualsevol moment, tant d'ofici com a instància de l'interessat o interessada.  
6. Desenrotllament del procés:  
El procés de selecció consistirà en dos fases:  
6.1. Primera fase de selecció: verificació del compliment dels requisits generals i específics dels aspirants. Una vegada finalitzada esta fase, es publicarà la llista d'admesos i exclosos, amb l'expressió del motiu d'exclusió, contra el qual no hi haurà cap recurs.  
Segona fase de selecció: Consistirà en la valoració del currículum de l'aspirant, d'acord amb el barem de l'annex IV. Es cridarà els/les aspirants que complisquen els requisits per a cadascuna de les places per a una entrevista personal davant la comissió de selecció, en la qual es durà a terme una valoració personal i hauran d'acreditar documentalment, i en la manera prevista en l'annex III, els mèrits al·legats en la sol·licitud.  
La comissió de selecció també podrà requerir els/les aspirants l'aportació d'altres documents complementaris dels aportats inicialment, a l'efecte de l'adequada acreditació de requisits i mèrits.  
La no-presentació dels documents originals o de còpies testimoniades notarialment, així com la no-acreditació suficient d'algun mèrit al·legat, segons el parer de la comissió de selecció, es considerarà una falta probatòria o acreditativa.  
No es podrà valorar com a mèrit el compliment estricte per part de l'aspirant del requisit exigit en la convocatòria per a participar en el procés de selecció.  
Durant esta fase la comissió de selecció podrà sotmetre els/les aspirants a la realització de proves o demostracions pràctiques per tal de comprovar la formació i els coneixements al·legats com a requisits o mèrits en el currículum.  
Per a la celebració de l'entrevista, es convocarà els/les aspirants mitjançant anuncis exposats a la seu de les comissions de selecció i als centres que apareixen en l'annex V, amb una antelació mínima de 7 dies naturals. Es considerarà que han desistit, amb exclusió del procés de selecció, els qui no acudisquen a la crida, tret que hi haja causes de força major, degudament justificades a criteri de la comissió de selecció.  
Selecció dels/les aspirants:  
Una vegada finalitzades les dos fases de selecció, la comissió de selecció publicarà als taulers d'anuncis dels diversos centres de treball de RTVV i les seus societats, la relació d'aspirants que hagen superat el procés, per ordre de puntuació. La comissió de selecció elevarà una proposta de contractació a la Direcció General de RTVV, en favor dels aspirants esmentats, fins al total de llocs de treball convocats.  
Contractació laboral i període de prova:  
8.1. RTVV demanarà per escrit, abans de subscriure els contractes en pràctiques, una certificació de l'INEM en la qual conste el temps que l'aspirant ha estat contractat en pràctiques amb anterioritat a la contractació que es pretén realitzar, en el seu cas, a l'efecte previst en l'article 23 del RD 488/1998, de 27 de març.  
Una vegada finalitzat el tràmit anterior, el director general de RTVV acordarà la formalització de la contractació en pràctiques dels/les aspirants la contractació dels/les quals s'haja proposat, per mitjà de contracte escrit i fixarà la data de la incorporació al lloc de treball.  
La incorporació al lloc de treball a què es refereix el paràgraf anterior es durà a terme d'acord amb les necessitats de l'empresa en algun dels centres de treball que RTVV, TVV, SA o RAV, SA té oberts a Burjassot, València, Alacant, Castelló, Madrid i Barcelona.  
8.2. En el contracte de treball s'establirà un període de prova, no superior a un mes per als contractes en pràctiques subscrits amb els treballadors amb títol de grau mitjà, ni a dos mesos per als contractes en pràctiques subscrits amb treballadors amb el títol de grau superior, per tal de comprovar les aptituds del treballador o treballadora per al lloc de treball. Les dos parts podran instar la rescissió del contracte. A més, el/la treballador/a s'haurà de sotmetre, durant el període de prova, a un reconeixement mèdic del servici mèdic de l'empresa.  
8.3. En els supòsits en els quals l'aspirant seleccionat/da no subscrivia el contracte de treball o no s'incorporava al treball a requeriment de l'empresa en la data expressament indicada per esta, o si tenia lloc durant el període de prova la desestimació unilateral del contracte de treball per part del/la treballador/a contractat/da, es considerarà una renúncia unilateral de la relació de treball en la nova categoria.  
Una vegada transcorregut el període de prova sense que haja tingut lloc la desestimació per cap de les parts, els contracte tindrà plens efectes.  
9. Vinculació i interpretació de les Bases:  
Estes bases són vinculants per a RTVV, els participants i la comissió de selecció, la qual estarà facultada per a interpretar-les i desplegar-les, establir criteris d'avaluació i, en general, per a la qualificació dels/les aspirants i l'adopció de totes les mesures necessàries per al desenvolupament correcte de les proves selectives.  
10. Incompatibilitats:  
Als/les treballadors/es contractats/des per Radiotelevisió Valenciana, TVV, SA o RAV, SA se'ls aplicarà tot allò que es disposa en la Llei 53/1984, de 26 de desembre (BOE de 4 de gener de 1985) d'incompatibilitats i la normativa que la desplega.  
València, 22 de febrer de 2006.. El director general de RTVV: Pedro García Gimeno.  
ANNEX III  
ACREDITACIÓ DOCUMENTAL DE REQUISITS  
1. Certificat de l'expedient acadèmic.   
2. Si s'han realitzat estudis a l'estranger, certificat de reconeixement o homologació a Espanya.   
3. Certificat de la Junta Qualificadora del nivell de valencià màxim obtingut.   
4. En cas de minusvalidesa, documentació acreditativa.   
5. En cas d'interrupció de termini pel Servici Militar o la Prestació Social Substitutòria, documentació acreditativa.   
6. Certificats de notes i finalització de màsters, cursos d'especialització o estudis de tercer cicle relacionats amb la categoria a la qual s'opta.   
7. Documentació acreditativa del coneixement d'altres idiomes.   
8. Altres documents que l'aspirant considere d'interés.   
\*\*Sempre que no s'aporten documents originals o còpies testimoniades notarialment, els aspirants hauran d'aportar els originals el dia en què els ho demane la comissió de selecció, o si escau, quan se'ls convoque per a la segona fase de la selecció i entrevista per tal d'acarar-los.   
La comissió de selecció està habilitada per a sol.licitar a l'aspirant els documents que crega necessaris.  
ANNEX IV  
BAREM DE CONTRACTACIONS EN PRÀCTIQUES 2003  
Expedient acadèmic superior a l'exigit   
Matrícula d'honor (9,5 o més): 4 punts   
Excel·lent (8,5-9,4): 2 punts  
Notable (7-8,4): 1 punt  
Coneixements de valencià superiors als exigits   
Grau superior: 1 punt  
Grau mitjà: 0,5 punts   
Mèrits   
Formació reglada relacionada amb el lloc al qual s'opta: Màxim 1 punt  
Formació no reglada relacionada amb el lloc al qual s'opta: Màxim 1 punt  
Idiomes: Màxim 1 punt  
Altres coneixements relacionats amb el lloc al qual s'opta: Màxim 1 punt  
Valoració   
Valoració del tribunal (entrevista): Màxim 1 punt  
ANNEX V  
CENTRES DE RECOLLIDA DE SOL·LICITUDS  
CENTRE DE FORMACIÓ I SELECCIÓ DE RTVV  
CPP-BURJASSOT  
POLÍGON ACCÉS ADEMÚS, S/N  
46185 BURJASSOT  
CPP TVV I RAV ALACANT   
C/ SEGURA, 19, BAIX  
03171 ALACANT  
DELEGACIÓ TVV I RAV CASTELLÓ   
AV. DOCTOR CLARA, 12  
12278 CASTELLÓ  
ANNEX V  
CENTRES DE PRESENTACIÓ DE SOL·LICITUDS  
CENTRE DE FORMACIÓ I SELECCIÓ DE RTVV  
CPP-BURJASSOT  
POLÍGON ACCÉS ADEMÚS, S/N  
46791 BURJASSOT